CUP – Plaid Wleidyddol Gatalanaidd

Mae CUP - Candidatura d'Unitat Popular – (Ymgeiswyr Undod y Bobl) yn blaid wleidyddol Catalanaidd asgell chwith, ffeministaidd, amgylcheddol yn gefnogol i annibyniaeth i’r Països Catalans (Y Gwledydd Catalanaidd)http://cup.cat/que-es-la-cup.

Yn wahanol i’r rhan fwyaf o bleidiau gwleidyddol, mae eu holl benderfyniadau yn cael eu cymryd gan yr aelodau mewn cynulliadau ac nid gan yr arweinwyr yn unig. Maent hefyd yn cyhoeddi ar eu gwefan faint o arian mae’r eu seneddwyr yn ennill a faint maen nhw’n cyfrannu i’r Blaid.http://cup.cat/comptes-clars

Mae’r CUP wedi ennill seddi ar nifer o gynghorau lleol trwy Catalunya a Valencià ac ers 2012 maent wedi sefyll ar gyfer etholiadau Senedd Catalunya gan ennill 3 sedd.
chwith|thumbnail|Roedd David Fernández yn aelod seneddol CUP rhwyg 2012-2015

Mae CUP yn cynnwys amrywiaeth eang o syniadaeth o fewn yr Esquerra Independentista (Chwith dros Annibyniaeth) yn cynnwys rhwydwaith fawr o ganolfannau cymdeithasol yn bennaf ar gyfer bobl ifanc.http://www.elperiodico.com/es/politica/20170902/quien-es-quien-esquerra-independentista-6244832

Er i CUP fod yn feirniadol o brif bleidiau Catalanaidd, yn dilyn dadlau brwd ymhlith yr aelodaeth, penderfynwyd cyd-weithio gyda’r pleidiau eraill sydd yn gefnogol i annibyniaeth a  phleidleisiodd seneddwyr CUP gyda’r glymblaid Junts pel Sí (Gyda’n gilydd dros Ie) i gynnal refferendwm ar ddyfodol Catalunya a gynhaliwyd ar 1 Hydref 2017.

Senedd Catalunya
 Blwyddyn Pleidlisiau % Seddi +/-2012 126.219 3,48% (#7) 3  +3 2015 337.794 8,21% (#6) 10  +7 2017 192.795 4,45% (#6) 4  -6
Gweler hefyd
Refferendwm Catalwnia 2014

Cyfeiriadau

Categori:Cenedlaetholdeb Catalanaidd
Categori:Pleidiau cenedlaetholgar
Pleidiau gwleidyddol yng Nghatalwnia